钦定古今图书集成/理学汇编/文学典/第113卷 > 林承芳
## 钦定古今图书集成/理学汇编/文学典/第113卷 > 林承芳

按《广东通志》：“承芳，字文峰，三水人，锺之孙也。幼颖悟
文过目成诵。下笔惊人，坟典无不究览。工诗文，精翰
墨。中万历丙戌会榜。廷试奏策纚纚万言，皆经济实
学。已定第一人，三日因错一字，遂置二甲第一选。读
中秘书，授翰林院编修，当时推服。受知神庙，命书中
极殿额，甚嘉赏之，尤见重于张、王两相国。未几，以名”
高见妒，左迁江西参议归。怡情山水，遇景辄吟咏，所
著有《文峰集》《竹窗存稿》。今士人有得其翰墨者，辄如
获宝玩云。